VALTIOVARAINMINISTERIÖ		VM 047:10/2007	
	Hallinnon kehittämisosasto		24.9.2008	
	VAHTI			

Jakelussa mainituille

VALTION LÄHIVERKKOJEN TIETOTURVAOHJEEN UUSIMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen työryhmän uusimaan valtion lähiverkkojen tietoturvaohjetta.

Taustaa
Tietoturvallisuus on tärkeä osa valtionhallinnon toimintaa ja se koskee koko henkilöstöä. Tietoturvallisuudesta huolehtiminen on sekä toimintojen ja palvelujen edellytys että säädösvelvoite. Tietoturvallisuus on varmistettava osana hallinnon toimintoja, prosesseja, johtamista ja riskienhallintaa sekä IT-toiminnassa ja tietoverkoissa.  

Valtiovarainministeriö vastaa hallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja ministeriötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI, joka on hallinnon hallinnon tietoturvallisuuden yhteistyön, kehittämisen ja ohjauksen elin.  

Valtiovarainministeriö on antanut vuonna 2001 valtionhallinnolle ohjeen lähiverkkojen tietoturvallisuudesta: Valtionhallinnon lähiverkkojen tietoturvallisuussuositus, VAHTIn julkaisu 2/2001. Ohjeen antamisen jälkeen tietoturvallisuutta koskeva lainsäädäntöä, ohjeistusta ja toimeenpanoa sekä lähiverkkojen suunnittelun, kehittämisen ja käytön toimintamalleja ja niihin liittyviä tietoturvakäytäntöjä on kehitetty merkittävästi. Erityisen kehitysmahdollisuuden ja tietoturvahaasteen on osaltaan aikaansaanut langattomien lähiverkkojen kehitys ja käyttö. VAHTIn alaisuudessa toimi vuosina 2004-2006 tietoliikenteen tietoturvallisuus– työryhmä, jonka loppuraportti on julkaisu VAHTIn verkkosivuilla.

Toimikausi

24.9.2008 – 30.9.2009
	
Työryhmän tehtävä

Ryhmän tehtävä on uuden valtion lähiverkkojen tietoturvaohjeen valmistelu. 

Lähiverkkojen suojaamista tulee työssä lähestyä laajasti ja sisällyttäen siihen myös langattomat lähiverkot sekä viraston yhteistyön IT-yritysten kanssa. Ohjeessa tulee ottaa huomioon lähiverkkojen liitännät, kehityksen ja ylläpidon elinkaari, suojattavat kohteet, uhkat sekä tietoturvallisuuden eri osa-alueet.  Lähiverkkojen tietoturva-auditoinnin suositeltavat hyvät käytännöt tulee ohjeessa kuvata muun muassa tietoturvavaatimusten ja toteutuksen näkökulmista. Ohjeeseen tulee soveltuvin osin sisältyä vanhan ohjeen edelleen ajankohtaisia suosituksia.

Työssä tulee ottaa huomioon lainsäädäntö, VAHTI-ohjeisto, VAHTIn ja valtion IT-strategian asiaa sivuavat hankkeet  ja ICT-varautuminen sekä tietohallinnon, tietotekniikan, lähiverkkojen ja tietoturvallisuuden kehityssuunnat ja -tarpeet sekä uhkat. Työryhmän tulee lisäksi laatia esitys ohjeen käyttöönotosta.
 
Organisointi
Työryhmä perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen. Ryhmän kokoonpano:

	Puheenjohtaja:
tietoturvapäällikkö Kari Keskitalo, valtiovarainministeriö

Jäsenet:
neuvotteleva virkamies Max Hamberg, valtiovarainministeriö
tietoturvapäällikkö Urpo Kaila, Tieteen tietotekniikan keskus CSC
tietoturvapäällikkö Mats Kommonen, Turun yliopisto
tutkija Kari Keskiväli, Puolustusvoimat
tietojärjestelmäasiantuntija Kalevi Tauriainen, Suomen Kuntaliitto

Organisointia voidaan tarvittaessa muuttaa VAHTIn tai sen puheenjohtajan päätöksellä. 	
Kustannukset
Työryhmän työ on virkatyötä. Työryhmän tarvitsemia asiantuntijapalveluita voidaan maksaa momentilta 28.01.21 valtiovarainministeriön erillisiin päätöksiin perustuen. Kukin organisaatio vastaa edustajiensa matkakustannuksista.

Ylijohtaja 			Silja Hiironniemi

Neuvotteleva virkamies		Mikael Kiviniemi
			VAHTIn puheenjohtaja

JAKELU:		VAHTI
Ministeriöt
	Suomen Kuntaliitto
	Puolustusvoimat
Tieteen tietotekniikan keskus CSC
Turun yliopisto
Työryhmän puheenjohtaja ja jäsenet